മോഷണ ശ്രമം: പോലീസ് രാത്രികാല പട്രോളിംഗ് ശക്തമാക്കി തലയോലപറന്പ്: തലയോലപ്പറന്പിലെ മിടായിക്കുന്നത്തും സമീപപ്രദേശങ്ങളിലും കഴിഞ്ഞദിവസം വീടുകളില് മോഷണശ്രമം നടന്നതിനെത്തുടര്ന്ന് പോലീസ് പ്രദേശവാസികളുടെ സഹകരണത്തോടെ രാത്രികാല പട്രോളിംഗ് ശക്തമാക്കി. പോലീസ് സിസിടിവി കാമറ ദൃശ്യങ്ങള് പരിശോധിച്ചപ്പോള് മോഷ്ടാക്കളെന്നു സംശയിക്കുന്ന മൂന്നുപേരുടെ ദൃശ്യങ്ങള് കണ്ടെത്തിയിരുന്നു. വിശദമായ പരിശോധന നടത്തിയെങ്കിലും ആരെയും കണ്ടെത്താനായില്ല. മോഷ്ടാക്കള് പ്രദേശവാസികളാകാമെന്ന സംശയത്തിലും അന്വേഷണം നടക്കുന്നുണ്ട്. ഒഴിഞ്ഞ കെട്ടിടങ്ങള്, നിര്മാണം നടന്നുവരുന്ന സ്ഥലങ്ങള്, വിജനമായ പ്രദേശങ്ങള് തുടങ്ങിയ സ്ഥലങ്ങളില് പരിശോധന നടത്തി മോഷ്ടാക്കള്ക്കെതിരേ കര്ശന നടപടി സ്വീകരിച്ചു വരികയാണു തലയോലപ്പറന്പ് പോലീസ്.